ARRONDO ALDASORO (EH Bildu, 2016-05-20):
Toña jauna, badirudi gauza batzuetan bat egon gaitezkeela, gutxienez egoeraren erradiografiarekin.
Hau da, negoziazio kolektiboaren egoera ez da ona, estatalizazio prozesuak, negoziazio kolektiboaren estatalizazioa edo zentralizazioak ez dira onak gure herriarentzat eta ez duzu aipatu, baina ulertu nahi dut konpetitibitatea soldata jaitsierarekin lotzea ere ez dela bidea gure herria beste norabide batean ipintzeko.
Agian ez gatoz bat zer egiten ari den, zer egin daiteken instituzioetatik eta Jaurlaritzatik. Nik bi momentu ezberdin egon direla esango dizut eta uste dut horrela dela, gainera. Bi momentu desberdin. Alde batetik, Jaurlaritzaren aldetik, 2013ko uztailaren 7ko dataren inguruan, iniziatiba hartu zen, iniziatiba politikoa hartu zen.
Zertarako? Akordioak lortzeko, jarrera proaktibo bat egon zen momentu hartan, eta nik gogoratu nahi dut Confebask izan zela atzera egin zuela.
Eta atzera egin zuen lehendakariak egindako proposamen bati eta aukera zegoenean, aukera legala ere, zeren hemen legalitatea aipatzen denean, aukera legala ere lan erreformari nolabait aurre egiteko beste modu batean. Baina aukera legala ere.
Baina horri esan zion ezetz, aukera legal horri. Ez zion esan ezetz ilegalitate bati. Zeren batzutan hemen aipatzen da legalitatea emateko, egiten den guztia egiten dela, baina klaro, ezin dela gehiago egin, ez delako legala. Eta hori beti ez da horrela.
Eta hori izan zen Jaurlaritzaren jarrera bat, momentu bat, baina ondoren, data haren ondoren eta porrot horren ondoren, ezer gertatu ez balitz bezala, behin eta berriro, lehen esan dudan bezala, ikusi dugu Jaurlaritza beti, bai lehendakaria, sailburuak patronalaren ondoan.
Eta hori da gizartean, jendartean ematen den irudia eta dagoen pertzepzioa, nolabaiteko babesa eta errekonozimendua ematen zaiola ezetz esan duenari.
Eta oraindik larriagoa, nolabait ere menpekotasun maila bat dagoela, sailburuak edo lehendakariak patronalari eskatzen dio gazteak kontratatzea, eskatzen dio ez dakit zer egitea. Eta guk uste dugu hori baino gehiago egin daitekeela, egin daitekeela.
Eta ez dut aipatuko gaur funtzio publikoaren egoera. Eta hori bai dela esparru bat Jaurlaritzari dagokiona eta funtzio publikoaren egoera, negoziazio kolektiboaren inguruan ere, ba nahiko tamalgarria eta penagarria dugu momentu honetan.
Eta beste gai bat, baita ere Jaurlaritzaren esku zegoena eta baita ere kontra egin zuena, klausula sozialak. Eta honek ere, badu zer ikusirik, negoziazio kolektiboarekin, badu zer ikusirik lan baldintzekin, pobretzearekin, eta abar eta abar.
Esan bezala, gure ikuspuntutik, 2013ko uztailean amaitu zen jarrera proaktibo hori eta ondoren, Jaurlaritzak ez du iniziatibarik hartu, nolabait egoera honi eta azken boladan ematen ari den estatalizazioaren aurrean ere beste jarrera eta beste proposamen batzuk mahai gainean ipintzeko.
Egia da, eta onartzen dizut, oinarrizko ahalmenak, eskumenak Madrilek ditu. Ez gaude ados, esaten duzu, baina legala da, diozu. Beno, guretzat, horrela da, baina arrazoi bat gehiago oraindik burujabetzaren alde tinko lan egiteko, ahal dugun neurri guztian.
Hala ere, iniziatiba hartzea, hori horrela izanda, ahalmenak exigitzea, lan harreman duinen alde lan egitea, behin eta berriro, patronalari ere hau ozenki behin eta berriro esatea, injustua den egoera batzuk azalaraztea, nik uste dut posible dela egitea, azken batean, ahultzen ari den esparru bat indartu beharra dagoela nahi dugu, azpimarratu nahi dugu.
Legegintzaldia badoa eta ez da lortu hau. Eta horregatik esaten dugu atzerapausoak ematen ari direla eta beste gauza batzuk egiteko aukera egon behar dela.
Guk uste dugu gure marko propioa behar dugula. Eta hori defendatu behar dugula behin eta berriro, eta bide horretan urratsak eman behar ditugula lan baldintza duinak bermatzeko, negoziazio kolektiboa sustatzeko, soldatak hemen erabakitzeko, agian gutxiengo soldata 1.200 eurora eramateko, kontratu motak erabakitzeko, 35 orduak ezartzeko, nahiz eta patronal bati gehiegi ez gustatu.
Inposatutako lan erreformak ahal den neurrian indargabetzeko.